Адам Васілевіч Ждановіч

Адам Васілевіч Ждановіч (нар. 1889, Бродніца, цяпер Іванаўскі раён, Брэсцкая вобласць) — , Мінск) — беларускі праваслаўны святар, протаіерэй. Адзін з найвядомейшых духоўных лідараў Жлобіншчыны ў першай палове XX стагоддзя. Быў рэпрэсаваны ў 1930-я гады, пасля вызвалення вярнуўся да душпастырскай дзейнасці.

 Біяграфія 
Нарадзіўся ў вёсцы Бродніца Іванаўскага раёна Брэсцкай вобласці (тады Пінскі павет Мінскай губерні) ў сям’і псаломшчыка. Скончыў Мінскае духоўнае вучылішча і два класы Мінскай духоўнай семінарыі.

У 1914 годзе прызначаны псаломшчыкам у Свята-Мікалаеўскую царкву ў Урэчча (сёння Любанскі раён). У 1920 годзе рукапаложаны ва дыякана, а затым у святара — да Левашоўскай царквы Рэчыцкага павета. У 1922 годзе стаў настаяцелем у Храковічах (цяпер Брагінскі раён), у 1923 — благачынным Рэчыцкай акругі.

З 1929 года служыў у Свята-Траецкай царкве ў Жлобіне і быў прызначаны благачынным Жлобінскай акругі.

 Арышты і рэпрэсіі 
20 снежня 1932 года арыштаваны органамі АДПУ па абвінавачанні ва ўдзеле ў «антысавецкай групоўцы» і «распаўсюджванні правакацыйных чутак». 11 студзеня 1933 года «тройкай» пры ПП АДПУ па БССР прысуджаны да пяці гадоў ВТЛ. Пасля вызвалення ў 1938 годзе працаваў галоўным бухгалтарам у Комі АССР.

 Пасля вайны 
У 1946 годзе прызначаны настаяцелем царквы ў вёсцы Артукі Рэчыцкага раёна, а з 1947 — у Свята-Пакроўскім храме Жлобіна. У 1948 годзе стаў благачынным Жлобінскай акругі, у 1950 — узведзены ў сан протаіерэя.

Памёр 16 лютага 1954 года ў Мінску, перад смерцю паспеў сустрэцца з сынам Васілём.

 Рэабілітацыя 
22 снежня 1960 года афіцыйна рэабілітаваны.

 Спасылкі 
 У Жлобіне ўшанавалі памяць пратаіерэя Адама Ждановіча // ndsmi.by
 Адам Ждановіч, пратаіерэй // eparhiya.by

 Катэгорыі 

Катэгорыя:Нарадзіліся ў 1889 годзе
Катэгорыя:Памерлі ў 1954 годзе
Катэгорыя:Пахаваныя ў Мінску
Катэгорыя:Жлобін
Катэгорыя:Жлобінскі раён
Катэгорыя:Праваслаўе ў Беларусі
Катэгорыя:Постаці Жлобіна